मोरिया आच्छ्यो बोल्यो रे ढलती रात में...
भास्करसंवाददाता | झुंझुनूं
फागुनके महीने में हर ओर राजस्थानी संस्कृति को साकार करने वाले फागुनी गीतों की गूंज देर रात तक सुनाई दे रही है। इसी कड़ी में नगरपरिषद एवं सद्भाव संस्था की ओर से साेमवार रात स्काउट गाइड मैदान में 23वें होली महोत्सव का आयोजन किया गया। जयपुर के सोहनलाल तंवर एंड पार्टी के कलाकारों ने जला रे म्हैं तो तो राज रा डेरा निरखण आई रे, मोरिया आच्छ्यो बोल्यो रे ढलती रात में, तारा छाई रात थाने आणो पड़सी जैसे गीतों पर प्रस्तुतियां दी। कलेक्टर प्रदीप कुमार बोरड़ मुख्य अतिथि थे। संस्था अध्यक्ष डॉ. दयाशंकर बावलिया ने अध्यक्षता की। भाजपा प्रदेश मंत्री मुकेश दाधीच, उप जिला प्रमुख बनवारी लाल सैनी, व्यवसायी प्रमोद खंडेलिया, जीवेम चेयरमैन दिलीप मोदी, नगर परिषद सभापति सुदेश अहलावत, पूर्व सभापति खालिद हुसैन, पूर्व उप प्रधान ताराचंद सैनी, जिप सदस्य दिनेश सुंडा, सत्यदेव दड़िया, बीएसएनएल के नेकीराम धूपिया, बीओबी प्रबंधक जीएल शर्मा, पार्षद नवाब अली, प्रदीप सैनी विशिष्ट अतिथि थे। संचालन मूलचंद झाझड़िया ने किया।
सीकर| गोल्याणाबस स्टैंड पर मंगलवार को फागोत्सव कार्यक्रम हुआ। कार्यक्रम में शेखावाटी की प्रसिद्ध पार्टी राजलदेसर-रतनगढ़ के कलाकारों के द्वारा देर रात तक चंग ठप नृत्य की प्रस्तुतियां दी गई। रंगारंग कार्यक्रम में लोगों ने खूब ठुमके लगाए। आयोजन बीएम इंडस्ट्रीज की ओर से किया गया। कार्यक्रम में लोहार्गल सरपंच घासी लाल स्वामी सहित बड़ी संख्या में जनप्रतिनिधि एवं ग्रामीण शामिल हुए। आयोजन समिति के ओमप्रकाश स्वामी ने स्वागत किया।
श्याममंदिर के वार्षिकोत्सव पर आज निकलेगी शोभायात्रा
बगड़| श्याममंदिर का 42वां वार्षिकोत्सव पर बुधवार को शोभायात्रा निकाली जाएगी। मंदिर ट्रस्टी प्रदीप रूंगटा ने बताया कि श्रीश्याम सेवा संघ के तत्वाधान में आयोजित तीन दिवसीय धार्मिक कार्यक्रम में बुधवार को दोपहर एक बजे मंदिर परिसर से शोभायात्रा शुरू होगी। शोभायात्रा मुख्य मार्गों से होते हुए वापस मंदिर परिसर पहुंचेगी। बंटी सांवरिया एंड पार्टी के कलाकार झांकियां प्रस्तुत करेंगे।
झुंझुनूं. प्रस्तुति देते कलाकार।
hne_Deva npi_Deva hin_Deva hin_Deva hin_Deva hin_Deva hin_Deva